Chigasaki. Chigasaki, Kanagava – Yaponiyaning Kanagava prefekturasida joylashgan shahar hisoblanadi. 2021-yil 1-iyun holatiga koʻra, shaharning taxminiy aholisi 242,798 kishini, aholi zichligi esa bir kvadrat kilometrga 6800 kishini tashkil qiladi. Shaharning umumiy maydoni 35,71 kvadrat kilometrni tashkil qiladi. Geografiya. Chigasaki shahri janubiy-markaziy Kanagava prefekturasidagi Sagami daryosining sharqiy qirgʻogʻida joylashgan boʻlib, janubda esa Tinch okeanidagi Sagami koʻrfazi yaqinida joylashgan. Hikiji daryosi Chigasaki shaharining bir qismidan oqib oʻtadi. Atrofdagi munitsipalitetlar. Kanagava prefekturasi: Iqlim. Chigasaki shahri nam subtropik iqlimga ega boʻlib, yozi issiq va qishi salqin va bu hududda deyarli qor yogʻmaydi. Chigasaki shahrida oʻrtacha yillik harorat 15,9 °C ni tashkil qiladi. Yillik oʻrtacha yogʻin miqdori 1872 mm va eng yomgʻirli oy esa sentyabr oyidir. Chigasaki shahrida Avgustda eng yuqori harorat 26,1 °C atrofida, eng past harorat esa yanvarda 6,4 °C atrofida. Demografiya. Yaponiya aholini roʻyxatga olish maʼlumotlariga koʻra, Chigasaki shahri aholisi XX asr oxirlarida tez oʻsgan va XXI asrda esa sekinroq oʻsgan. Tarix. Shahar uzoq yillar oldin yaralgan. Chigasaki shahri hududi Edo davriga qadar asosan yaylov va qishloq xoʻjaligi yerlari edi . Chigasaki shahri hududining katta qismi Sagami provinsiyasidagi "Tenryo" hududi boʻlib, Edo davrida Tokugava Shogunate tomonidan ushbu hudud nazorat qilingan, ammo boshqa hududlar kichik urugʻlar, shu jumladan Ooka urugʻi tomonidan boshqarilgan . Meiji davri boshlangandan soʻng, Tokaydo asosiy liniyasi 1898-yilda Chigasaki stantsiyasini Tokio va Osaka bilan bogʻlagan temir yoʻl hududining rivojlanishiga turtki boʻlgan. Kanagava prefekturasining Koza tumanidagi Chigasaki qishlogʻi 1908-yilda shahar nomini olgan yaʼni Chigasaki shahriga aylangan. 1921-yilda Sagami Line temir yoʻli Chigasakini Hashimoto bilan shimol tomondan bogʻlagan. 2003-yilning 1-aprelida Chigasaki aholisi 200 mingdan oshgan va mahalliy avtonomiyasi kuchaygan maxsus shaharga aylangan. 2014-yil 24-oktyabrda Chigasaki Gonolulu bilan qardosh shahar munosabatlarini oʻrnatishga kelishib olgan. Hukumat. Chigasaki shahri toʻgʻridan-toʻgʻri saylanadigan mer va 28 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Chigasaki shahri Kanagava prefekturasi assambleyasiga uch taraflama hissa qoʻshadi. Milliy siyosat nuqtai nazaridan, Chigasaki shahri Yaponiya Diet quyi palatasining Kanagava 15-okrugi safiga kirgan. Iqtisodiyot. Chigasaki shahri Tokio va Yokogama uchun Meiji davridan beri dengiz boʻyidagi kurort hamjamiyati sifatida qayd etilgan. Turizm va yozgi dam olish tadbirlari mahalliy iqtisodiyot uchun kundan kunga muhim boʻlib qolmoqda. Bosh qarorgohi Chigasakida joylashgan kompaniyalarga quyidagilar kiradi: Taʼlim. Chigasaki shahrida shahar hukumati tomonidan boshqariladigan oʻn toʻqqizta boshlangʻich maktab va oʻn uchta oʻrta maktab mavjud. Shaharda Kanagava prefekturasi taʼlim kengashi tomonidan boshqariladigan 4 oʻrta taʼlim maktabi va prefekturada nogironlar uchun bitta maxsus taʼlim maktabi mavjud. Chigasaki shahrida bitta xususiy bolalar bogʻchasi va oʻrta maktab mavjud. Bunkyo universiteti ham Chigasaki shahrida joylashgan. Transport. Temir yoʻl. JR Sharq – Tokaydo magistral liniyasi JR Sharq – Sagami liniyasi Mahalliy diqqatga sazovor joylar. Chigasakidan Kamakuragacha boʻlgan qirgʻoq „ Shonan hududi“ deb ataladi. Suzish boʻyicha mashhur joylar ham mavjud. Sohildan atigi 20 metr narida joylashgan „Maʼbuda“ nomli doʻkon mavjud. Chigasakidagi plyajning bir qismi „Janubiy sohil“ deb nomlanadi, va ushbu sohil "Janubiy yulduzlar "dan andoza olgan holda nomlangan. Janubiy plyajning ramzi – "Eboshi-iva" , ushbu ramz katta shapka shaklidagi tosh. Chigasaki shahri asosan shaharning janubiy tomonida joylashgan koʻplab tropik va Gavayi doʻkonlari bilan yapon Gavayi madaniyatining markazi sifatida tanilgan. Chigasaki shahrida juma kunlari isteʼmolchilar koʻplab doʻkonlar va taksi xizmatlarida chegirmalarga ega boʻlgan va ushbu chegirmaning nomi „Aloha Friday“ deb nomlangan. Chigasaki shahri janubdagi modernizatsiya qilingan kurort sifatidagi mashhurlikdan farqli oʻlaroq, shaharning shimoliy qismida baʼzi tarixiy meroslar orqali ham eʼtiborga molik. Ooka Echizen festivali may oyida „Jōkenji“ oilaviy ibodatxonasida oʻtkaziladi. Havolalar. https://www.citypopulation.de/en/japan/chiba/